12. ฐานะการเงินและผลการดำเนินงาน

12.1 ผู้สอบบัญชีและนโยบายบัญชีที่สำคัญ

1. ผู้สอบบัญชี : นายรุทร เชาวนะกวี ผู้สอบบัญชีรับอนุญาต เลขที่ 3247 หรือ

นางสาวรุ้งนภา เลิศสุวรรณกุล ผู้สอบบัญชีรับอนุญาต เลขที่ 3516

  บริษัท สำนักงาน เอินส์ท แอนด์ ยัง

เลขที่ 193/136-137 ชั้น 23 อาคารเลครัชดา

ถนนรัชดาภิเษกตัดใหม่ แขวงคลองเตย เขตคลองเตย

กรุงเทพมหานคร

โทรศัพท์ : 264-0777 โทรสาร : 264-0789-90

2. สรุปรายงานการตรวจสอบของผู้สอบบัญชี

ปี 2541 นางสาวรุ้งนภา เลิศสุวรรณกุล ผู้สอบบัญชีรับอนุญาต เลขที่ 3516

  บริษัท สำนักงาน เอินส์ท แอนด์ ยัง

ข้าพเจ้าได้ตรวจสอบงบดุลรวม ณ วันที่ 31 ธันวาคม 2541 งบกำไรขาดทุนรวม งบกำไรสะสมรวม
งบแสดงการเปลี่ยนแปลงในส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของบริษัทหลักทรัพย์ ซีมิโก้ จำกัด (มหาชน)
และบริษัทย่อย และได้ตรวจสอบงบการเงินเฉพาะของบริษัทหลักทรัพย์ ซีมิโก้ จำกัด (มหาชน)
ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
งบการเงินของบริษัทดังกล่าวสำหรับปีสิ้นสุดวันที่ 31 ธันวาคม 2540
ตรวจสอบโดยผู้สอบบัญชีอื่นซึ่งแสดงความเห็นอย่างไม่มีเงื่อนไขตามรายงานลงวันที่ 31 มีนาคม
2541

นอกจากที่จะกล่าวไว้ในวรรคถัดไป
ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ก) ตามที่กล่าวไว้ในหมายเหตุประกอบงบการเงินข้อ 5
บริษัทฯมีเงินลงทุนในหุ้นสามัญของบริษัทแห่งหนึ่งจำนวนประมาณ 27 ล้านบาท
ซึ่งได้บันทึกตามราคาทุนที่ได้มา มูลค่าสินทรัพย์สุทธิตามงบการเงิน ณ วันที่ 31 ธันวาคม 2539
ของบริษัทแห่งนั้นมีมูลค่าสูงกว่าราคาทุนที่ได้มาจำนวนประมาณ 14 ล้านบาท
จนถึงวันที่ในรายงานนี้บริษัทฯยังไม่ได้รับข้อมูลและงบการเงินที่ตรวจสอบแล้วของบริษัทดังกล่าวเพิ่มเติม
เนื่องจากสภาพเศรษฐกิจในปัจจุบันบริษัทฯได้มีการพิจารณาปรับมูลค่าของเงินลงทุนดังกล่าวลดลงเป็นจำนวนประมาณ
5.4 ล้านบาท

ข) ตามที่กล่าวไว้ในหมายเหตุประกอบงบการเงินข้อ 1 และ 6 งบการเงินรวมสำหรับปี สิ้นสุดวันที่
31 ธันวาคม 2541 ไม่ได้รวมงบการเงินของบริษัทย่อยและกลุ่มของบริษัทย่อยแห่งหนึ่ง
(ซึ่งมีมูลค่าสินทรัพย์สุทธิเป็นจำนวน 13 ล้านบาท)
เนื่องจากฝ่ายบริหารของบริษัทฯมีความตั้งใจที่จะขายเงินลงทุนนี้ออกไปในอนาคตอันใกล้
นอกจากนี้บริษัทฯมิได้บันทึกเงินลงทุนในบริษัทย่อยตามวิธีส่วนได้เสียเนื่องจากไม่ได้รับงบการเงินรวมของบริษัทเหล่านั้น
อย่างไรก็ตามบริษัทฯ
ได้ปรับมูลค่าเงินลงทุนดังกล่าวให้ลดลงตามผลขาดทุนของบริษัทร่วมแห่งหนึ่งของบริษัทย่อยซึ่งคำนวณจากงบการเงิน
ณ วันที่ 30 กันยายน 2541
ที่จัดทำโดยฝ่ายบริหารของบริษัทร่วมโดยยังไม่ผ่านการตรวจสอบโดยผู้สอบบัญชี

ข้าพเจ้าเห็นว่า ยกเว้นผลกระทบต่องบการเงินจากเหตุการณ์ตามที่กล่าวไว้ในวรรค ก) และ ข)
งบการเงินข้างต้นนี้แสดงฐานะการเงินรวม ณ วันที่ 31 ธันวาคม 2541 ผลการดำเนินงานรวม
และกระแสเงินสดรวมสำหรับปีสิ้นสุดวันเดียวกันของบริษัทหลักทรัพย์ ซีมิโก้ จำกัด (มหาชน)
และบริษัทย่อย และงบการเงินเฉพาะของบริษัทหลักทรัพย์ ซีมิโก้ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ปี 2542 นางสาวรุ้งนภา เลิศสุวรรณกุล ผู้สอบบัญชีรับอนุญาต เลขที่ 3516

  บริษัท สำนักงาน เอินส์ท แอนด์ ยัง

ข้าพเจ้าได้ตรวจสอบงบดุลรวม ณ วันที่ 31 ธันวาคม 2542 งบกำไรขาดทุนรวม งบกำไรสะสมรวม
งบแสดงการเปลี่ยนแปลงในส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของบริษัทหลักทรัพย์ ซีมิโก้ จำกัด (มหาชน)
และบริษัทย่อย และได้ตรวจสอบงบการเงินเฉพาะของบริษัทหลักทรัพย์ ซีมิโก้ จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2542
ผลการดำเนินงาน การเปลี่ยนแปลงในส่วนของผู้ถือหุ้น
และกระแสเงินสดสำหรับปีสิ้นสุดวันเดียวกันของบริษัทหลักทรัพย์ ซีมิโก้ จำกัด (มหาชน)
และบริษัทย่อย และของบริษัทหลักทรัพย์ ซีมิโก้ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไปในประเทศไทย

ข้าพเจ้าได้รายงานไว้เมื่อวันที่ 22 มกราคม 2542
โดยได้แสดงความเห็นอย่างมีเงื่อนไขต่องบการเงินสำหรับปีสิ้นสุดวันที่ 31 ธันวาคม 2541
ซึ่งนำมาแสดงเปรียบเทียบว่า :-

ก) ยกเว้นมูลค่าของเงินลงทุนในหุ้นสามัญของบริษัทแห่งหนึ่งจำนวนประมาณ 27 ล้านบาท
ซึ่งได้บันทึกตามราคาทุนที่ได้มา มูลค่าสินทรัพย์สุทธิตามงบการเงิน ณ วันที่ 31 ธันวาคม 2539
ของบริษัทแห่งนั้นมีมูลค่าสูงกว่าราคาทุนที่ได้มาจำนวนประมาณ 14 ล้านบาท ณ วันที่ 31 ธันวาคม
2541 บริษัทฯ ยังไม่ได้รับข้อมูลและงบการเงินที่ตรวจสอบแล้วของบริษัทดังกล่าวเพิ่มเติม
เนื่องจากสภาพเศรษฐกิจในปี 2541 บริษัทฯ
ได้มีการพิจารณาปรับมูลค่าของเงินลงทุนดังกล่าวลดลงเป็นจำนวนประมาณ 5.4 ล้านบาท
(อย่าไรก็ตาม บริษัทฯ ได้ตั้งสำรองเผื่อการลดมูลค่าของเงินลงทุนดังกล่าวแล้วทั้งจำนวนในปี
2542)

ข) ยกเว้นการที่งบการเงินรวมไม่ได้รวมงบการเงินของบริษัทย่อยและกลุ่มของบริษัทย่อยแห่งหนึ่ง
(ซึ่งมีมูลค่าสินทรัพย์สุทธิเป็นจำนวน 13 ล้านบาท) เนื่องจากฝ่ายบริหารของบริษัทฯ
มีความตั้งใจที่จะขายเงินลงทุนนี้ออกไปในอนาคตอันใกล้ และการที่บริษัทฯ
มิได้บันทึกเงินลงทุนในบริษัทย่อยตามวิธีส่วนได้เสียเนื่องจากไม่ได้รับงบการเงินรวมของบริษัทเหล่านั้น
อย่างไรก็ตาม บริษัทฯ
ได้ปรับมูลค่าเงินลงทุนดังกล่าวให้ลดลงตามผลขาดทุนของบริษัทร่วมแห่งหนึ่งของบริษัทย่อยซึ่งคำนวณจากงบการเงิน
ณ วันที่ 30 กันยายน 2541
ที่จัดทำโดยฝ่ายบริหารของบริษัทร่วมโดยยังไม่ผ่านการตรวจสอบโดยผู้สอบบัญชี (อย่างไรก็ตาม
บริษัทฯ ได้จำหน่ายเงินลงทุนในบริษัทย่อยดังกล่าวออกไปแล้วในระหว่างปี 2542)

ปี 2543 นางสาวรุ้งนภา เลิศสุวรรณกุล ผู้สอบบัญชีรับอนุญาต เลขที่ 3516

  บริษัท สำนักงาน เอินส์ท แอนด์ ยัง

ข้าพเจ้าได้ตรวจสอบงบดุลรวม ณ วันที่ 31 ธันวาคม 2543 และ 2542 งบกำไรขาดทุนรวม
งบกำไรสะสมรวม งบแสดงการเปลี่ยนแปลงในส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัทหลักทรัพย์ ซีมิโก้ จำกัด
(มหาชน) และบริษัทย่อย และได้ตรวจสอบงบการเงินเฉพาะของบริษัทหลักทรัพย์ ซีมิโก้ จำกัด
(มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินข้างต้นนี้แสดงฐานะการเงิน ณ วันที่ 31 ธันวาคม 2543 และ 2542
ผลการดำเนินงานการเปลี่ยนแปลงในส่วนของผู้ถือหุ้นและกระแสเงินสดสำหรับปีสิ้นสุดวันเดียวกันของแต่ละปีของบริษัทหลักทรัพย์
ซีมิโก้ จำกัด (มหาชน) และบริษัทย่อย และงบการเงินเฉพาะของบริษัทหลักทรัพย์ ซีมิโก้ จำกัด
(มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

12.2 ตารางสรุปงบการเงิน

  []

[]

[]

[]

[]

[]

[]

[]

[]

[]

[]

[]

3.  คำอธิบายและการวิเคราะห์ของฝ่ายจัดการ

1. ภาพรวมของผลการดำเนินงานในปี 2543

  ในปี 2543 บริษัทหลักทรัพย์ ซีมิโก้ จำกัด (มหาชน) มีผลดำเนินงานขาดทุนสุทธิ 176.18
  ล้านบาท มีส่วนแบ่งการตลาดในธุรกิจหลักทรัพย์ร้อยละ 3.74
  และเป็นบริษัทหลักทรัพย์ที่มีปริมาณการซื้อขายหลักทรัพย์ในปี 2543 สูงสุดเป็นอันดับที่สิบเอ็ด

ปัจจัยที่มีผลกระทบต่อการดำเนินธุรกิจ

ปัจจัยภายนอก

  ปัจจัยภายนอกที่มีผลกระทบต่อการดำเนินธุรกิจในปี 2543 ประกอบด้วย

-   ปริมาณซื้อขายหลักทรัพย์เฉลี่ยต่อวันในตลาดหลักทรัพย์แห่งประเทศไทยได้ลดลงจากจำนวน
    6,570.57 ล้านบาท ในปี 2542 เป็น 3,739.66 ล้านบาท ในปี 2543
    (หรือคิดเป็นการลดลงในอัตราร้อยละ 43.08)

-   การเปลี่ยนกำหนดการเปิดเสรีการคิดค่าธรรมเนียมซื้อขายหลักทรัพย์จากปี 2545 มาเป็น
    2543 ซึ่งเป็นการดำเนินการก่อนกำหนดการเดิมถึง 2 ปี
    ได้ส่งผลอย่างรุนแรงต่อบริษัทหลักทรัพย์ ก่อนการเปิดเสรีค่าธรรมเนียม
    บริษัทได้รับค่าธรรมเนียมร้อยละ 0.5 ของปริมาณการซื้อขาย ทันทีที่มีการเปิดเสรี
    บริษัทหลักทรัพย์บางแห่งได้ลดค่าธรรมเนียมเหลือร้อยละศูนย์เพื่อใช้เป็นกลยุทธ์ในการขยายส่วนแบ่งการตลาดโดยเร็ว
    ค่าธรรมเนียมโดยเฉลี่ยในธุรกิจหลักทรัพย์จึงลดลงอย่างรวดเร็ว

-   การแข่งขันแย่งชิงบุคลากรด้านการตลาดระหว่างบริษัทหลักทรัพย์ทวีความรุนแรงยิ่งขึ้น
    โดยบริษัทหลักทรัพย์บางแห่งเสนอผลตอบแทนแก่พนักงานการตลาดในอัตราส่วนร้อยละ 50
    ของรายได้จากค่าธรรมเนียม
    ส่งผลให้ค่าใช้จ่ายของบริษัทหลักทรัพย์ในรูปของเงินเดือนและโบนัสที่ให้แก่เจ้าหน้าที่การตลาดยังอยู่ในระดับที่สูง
    แม้รายได้จากค่าธรรมเนียมของบริษัทจะลดลง

-   นักลงทุนในต่างประเทศไม่มีความเชื่อมั่นที่จะลงทุนในตลาดหลักทรัพย์ไทย
    เนื่องจากขนาดของตลาดโดยรวมเล็กมากจนไม่น่าสนใจ ประกอบกับภาวะเศรษฐกิจที่ชะงักงัน
    ต่างประเทศจึงชะลอการลงทุนส่งผลให้ตลาดหลักทรัพย์อยู่ในสภาพที่ซบเซา

-   มีสถาบันการเงินและบริษัทหลักทรัพย์ชั้นนำในต่างประเทศเข้ามาถือครองบริษัทหลักทรัพย์ไทยเพิ่มขึ้น
    เป็นจำนวน 18 บริษัทในปัจจุบันจากบริษัทหลักทรัพย์ทั้งสิ้น 27 แห่ง
    โดยบริษัทหลักทรัพย์ข้ามชาติเหล่านี้ล้วนแต่เป็นบริษัทหลักทรัพย์ขนาดใหญ่และมีชื่อเสียงในประเทศของตนเอง
    จึงมีความต้องการที่จะมาสร้างฐานธุรกิจในประเทศไทยโดยเร็ว
    ส่งผลให้เกิดการแข่งขันที่รุนแรง
    โดยเป็นการแข่งขันที่มีรูปแบบหลากหลายตามแบบฉบับของบริษัทหลักทรัพย์ต่างชาตินั้น ๆ

ปัจจัยภายใน

  ในระหว่างปี 2543 บริษัทได้ดำเนินการต่าง ๆ ดังต่อไปนี้

-   เปิดสาขาในประเทศเพิ่มขึ้น 5 แห่ง ได้แก่ สาขาเมืองพัทยา สาขาชลบุรี สาขาขอนแก่น
    สาขาอยุธยา สาขาถนนวิภาวดีรังสิต

-   ปิดสำนักงานตัวแทนในประเทศญี่ปุ่น

-   เพิ่มผู้บริหารระดับสูงในตำแหน่งกรรมการผู้จัดการเพื่อขยายงานด้านหลักทรัพย์

-   ควบคุมต้นทุนและลดต้นทุนให้อยู่ในระดับที่เหมาะสมเพื่อรองรับการเปิดเสรีค่าธรรมเนียม

-   ขยายงานด้านวาณิชธนกิจ และตราสารหนี้ โดยทั้งสองหน่วยงานมีรายได้เพิ่มขึ้นร้อยละ 15.14
    และร้อยละ 35.71 ตามลำดับ

-   เป็นหนึ่งในบริษัทหลักทรัพย์เพียงไม่กี่บริษัทที่ดำเนินธุรกิจซื้อขายหลักทรัพย์ผ่าน Internet

-   เป็นพันธมิตรทางธุรกิจกับ Globeshare เพื่อขยายธุรกิจซื้อขายหลักทรัพย์ในต่างประเทศ
    และเป็นพันธมิตรทางธุรกิจ E-Commerce กับบริษัท Siam2You เพื่อส่งเสริมธุรกิจ
    Online-Trading

แนวโน้มธุรกิจหลักทรัพย์และการเตรียมพร้อมสำหรับอนาคต

  ท่ามกลางการแข่งขันที่รุนแรงจากการเปิดเสรีค่าธรรมเนียม
  และการรุกของบริษัทหลักทรัพย์ต่างประเทศ ภายใต้ปริมาณการซื้อขายที่ผันผวน ไม่แน่นอน
  บริษัทหลักทรัพย์ที่จะประสบความสำเร็จในภายภาคหน้าจะต้อง

-   มีส่วนแบ่งการตลาดและฐานลูกค้าที่ใหญ่เพียงพอที่จะแข่งขันได้อย่างมีประสิทธิภาพ

-   มีค่าใช้จ่ายต่ำ เพื่อลดต้นทุนในการดำเนินงาน

-   มีรายได้จากธุรกรรมอื่น ๆ ที่หลากหลาย
    โดยไม่พึ่งพารายได้จากค่านายหน้าซื้อขายหลักทรัพย์แต่เพียงอย่างเดียว

  ผู้บริหารของบริษัทมีความมุ่งมั่นที่จะพัฒนาบริษัทให้เป็นบริษัทที่มีคุณสมบัติข้างต้นโดยเร็ว
  เพื่อให้บริษัทสามารถดำเนินกิจการได้เจริญก้าวหน้าและมั่นคง
  ท่ามกลางสิ่งแวดล้อมที่ไม่เอื้ออำนวยมากนัก

2.  ผลการดำเนินงานที่ผ่านมาของแต่ละสายผลิตภัณฑ์หรือกลุ่มธุรกิจ

(1) รายได้ธุรกิจหลักทรัพย์

    1.  ค่านายหน้าซื้อ-ขายหลักทรัพย์

  ผลกระทบจากความซบเซาในธุรกิจหลักทรัพย์ในปี 2543
  โดยมูลค่าการซื้อขายรวมในตลาดหลักทรัพย์แห่งประเทศไทยได้ลดลงร้อยละ 43.08 จากปี 2542
  ส่งผลให้มูลค่าการซื้อขายหลักทรัพย์ของบริษัทฯ ลดลงถึงร้อยละ 53.47

ประกอบกับการประกาศลดอัตราค่านายหน้า
และการเปิดเสรีค่าธรรมเนียมการซื้อขายหลักทรัพย์ในช่วงครึ่งหลังของปี 2543
ส่งผลให้รายได้ค่านายหน้าของบริษัทฯ ลดลงจากปี 2542 เป็นจำนวนถึง 419 ล้านบาท
หรือลดลงคิดเป็นร้อยละ 63.7

2.  รายได้ค่าธรรมเนียมและการบริการ

  จากความพยายามในการขยายฐานธุรกิจ บริษัทฯ
  มีรายได้ค่าธรรมเนียมและค่าบริการจากการเป็นที่ปรึกษาในด้านต่าง ๆ
  รวมถึงการเป็นตัวแทนจัดจำหน่ายหลักทรัพย์ทั้งสิ้นในปี 2543 เป็นจำนวน 48.9 ล้านบาท
  เพิ่มจากปีที่ผ่านมาจำนวน 6.6 ล้านบาท หรือเพิ่มขึ้นร้อยละ 15.5

3.  ดอกเบี้ยเงินให้กู้ยืม

  ตั้งแต่เดือนกันยายน 2543 บริษัทฯ ได้เพิ่มบริการด้านการให้กู้เพื่อลงทุนในหลักทรัพย์โดยวิธี
  Credit Balance ซึ่งทำให้บริษัทฯ มีรายได้จากการให้กู้ยืมเพิ่มขึ้นจากปีที่ผ่านมาเท่ากับ 0.5
  ล้านบาท

4.  กำไรจากการซื้อขายหลักทรัพย์และตราสารหนี้

แม้ว่าตลาดทุนจะประสบภาวะซบเซาในปี 2543 แต่บริษัทฯ
ก็ยังสามารถหารายได้จากตลาดตราสารหนี้
โดยการลงทุนซื้อขายหลักทรัพย์ประเภทตราสารหนี้ที่มีความเสี่ยงต่ำ เช่น พันธบัตรรัฐบาล
หรือหุ้นกู้ของรัฐวิสาหกิจ ซึ่งสร้างรายได้ให้แก่บริษัทฯ ในปี 2543 เป็นจำนวนถึง 70 ล้านบาท

5.  ดอกเบี้ยและเงินปันผลจากหลักทรัพย์

  จากประสิทธิภาพในการบริหารเงิน ในปี 2543 บริษัทฯ มีรายได้จากดอกเบี้ยเงินฝาก
  ดอกเบี้ยและเงินปันผลจากหลักทรัพย์ ตราสารหนี้ และหน่วยลงทุน เป็นจำนวน 29.3 ล้านบาท
  เพิ่มขึ้นกว่า 4 เท่า จากปี 2542 ซึ่งมีจำนวนเพียง 6.9 ล้านบาท

(2) ค่าใช้จ่ายธุรกิจหลักทรัพย์

    1.  ดอกเบี้ยเงินกู้ยืม

เนื่องจากบริษัทฯ มีสภาพคล่องที่ดีจึงไม่มีความจำเป็นต้องพึ่งพาเงินกู้ยืมใด ๆ
ดอกเบี้ยเงินกู้ยืมจำนวน 0.1 ล้านบาท
เป็นเพียงดอกเบี้ยจากการใช้วงเงินจากการบริหารสภาพคล่องประจำวัน
เพื่อก่อให้เกิดประโยชน์สูงสุดแก่บริษัทฯ

2.  ค่าธรรมเนียมและบริการ

  ค่าธรรมเนียมและบริการจ่ายในปี 2543 จำนวน 121.2 ล้านบาท ประมาณร้อยละ 44.6
  ของค่าธรรมเนียมและบริการจ่ายเป็นค่าใช้จ่ายตัดจ่ายสำหรับใบอนุญาตประกอบกิจการประเภทการจัดจำหน่ายหลักทรัพย์
  จำนวน 14.1 ล้านบาท และค่าใช้จ่ายตัดจ่ายสมาชิกตลาดหลักทรัพย์แห่งประเทศไทยจำนวน 40
  ล้านบาท ซึ่งจะสิ้นสุดในเดือนมกราคม ปี 2544 ส่วนอีกร้อยละ 55.4
  เป็นค่าใช้จ่ายผันแปรตามประเภทของรายได้จากการซื้อขายตราสารหนี้
  การเป็นที่ปรึกษาและจัดจำหน่ายหลักทรัพย์ การเป็นนายหน้าซื้อขายหลักทรัพย์
  (รายละเอียดดูได้จากหมายเหตุประกอบงบการเงินข้อ 20)

(3) รายได้อื่น ๆ

  รายได้อื่น ๆ ของบริษัทฯ ส่วนใหญ่มาจากรายได้ค่าเช่าและการปรับปรุงรายการ

  (4) ค่าใช้จ่ายดำเนินงาน

-   รายการค่าใช้จ่ายที่มีสัดส่วนสูงเมื่อเทียบกับค่าใช้จ่ายดำเนินงานรวม ได้แก่
    ค่าใช้จ่ายเกี่ยวกับพนักงานและค่าใช้จ่ายเกี่ยวกับอาคารสถานที่และอุปกรณ์ ซึ่งมีสัดส่วนร้อยละ
    47 และ 15.6 ตามลำดับ โดยค่าใช้จ่ายเหล่านี้เป็นค่าใช้จ่ายกึ่งคงที่กึ่งผันแปรกับรายได้
    จากภาวะรายได้ต่อหน่วยที่มีแนวโน้มลดลง บริษัทฯ
    ได้ดำเนินการลดต้นทุนและค่าใช้จ่ายที่เกินจำเป็นลง
    โดยมีนโยบายในการเตรียมความพร้อมสำหรับการฟื้นตัวไปพร้อม ๆ กัน ดังนั้น
    การลงทุนในค่าใช้จ่ายต่าง ๆ บริษัทฯ
    มีจุดมุ่งหมายเพื่อสร้างรายได้ให้คุ้มค่าเงินลงทุนในอนาคต

-   ค่าใช้จ่ายดำเนินงานในปี 2543 สูงกว่าปี 2542 จำนวน 68.5 ล้านบาท จากรายการสำคัญ
    ๆ ที่เพิ่มขึ้น ดังนี้

-   ค่าเบี้ยปรับจ่ายตลาดหลักทรัพย์แห่งประเทศไทย จำนวน 19.6 ล้านบาท

  รายการดังกล่าวเป็นคำสั่งปรับจากตลาดหลักทรัพย์แห่งประเทศไทย
  ตามมติการลงโทษที่พิจารณาว่า บริษัทฯ ทำการจ่ายเงิน ทรัพย์สิน หรือประโยชน์อื่นใด
  เนื่องจากการติดต่อซื้อหรือขายหลักทรัพย์จดทะเบียนกับบริษัทฯ
  อันมิใช่ประโยชน์ที่เป็นไปในการให้บริการโดยปกติของธุรกิจหลักทรัพย์ให้แก่ลูกค้า
  ซึ่งเป็นการฝ่าฝืนข้อ 12 แห่งข้อบังคับตลาดหลักทรัพย์แห่งประเทศไทย เรื่อง
  อัตราค่าธรรมเนียมในการปฏิบัติหน้าที่เป็นนายหน้าหรือตัวแทนในการซื้อขายหลักทรัพย์จดทะเบียน
  (ฉบับที่ 1) พ.ศ. 2540 ลงวันที่ 31 ตุลาคม 2540 บริษัทฯ ได้อุทธรณ์มติการลงโทษ
  โดยยืนยันว่ามิได้ทำผิดข้อบังคับตลาดหลักทรัพย์แห่งประเทศไทย และไม่มีเจตนา
  รวมทั้งไม่มีนโยบายทำผิดคำสั่งตลาดหลักทรัพย์แห่งประเทศไทยในเรื่องดังกล่าว
  โดยเฉพาะอย่างยิ่ง บริษัทฯ ไม่เคยจ่ายเงิน ทรัพย์สิน
  หรือประโยชน์อื่นใดให้กับลูกค้าดังที่ถูกกล่าวหา อย่างไรก็ตาม
  ภายหลังจากคณะกรรมการตลาดหลักทรัพย์แห่งประเทศไทยได้พิจารณาคำอุทธรณ์ของบริษัทฯ แล้ว
  ได้มีคำสั่งยืนมติการลงโทษ

  หลังจากที่บริษัทฯ ได้ดำเนินการจ่ายค่าเบี้ยปรับต่อตลาดหลักทรัพย์แห่งประเทศไทยแล้ว บริษัทฯ
  ได้ใช้สิทธิตามพระราชบัญญัติข้อมูลข่าวสารของราชการ พ.ศ. 2540
  เพื่อขอทราบและตรวจข้อมูลรายละเอียดและเหตุผลในการพิจารณาวินิจฉัยของตลาดหลักทรัพย์แห่งประเทศไทยที่ลงโทษบริษัทฯ
  ซึ่งตลาดหลักทรัพย์แห่งประเทศไทยได้ชี้แจงว่า
  ตลาดหลักทรัพย์แห่งประเทศไทยไม่อยู่ในนิยามของคำว่า “หน่วยงานของรัฐ”
  ตามที่อ้างถึงในพระราชบัญญัติดังกล่าว ปัจจุบัน บริษัทฯ
  อยู่ในระหว่าการร้องเรียนอุทธรณ์คำสั่งของกรรมการและผู้จัดการตลาดหลักทรัพย์แห่งประเทศไทยที่ไม่ยอมให้ข้อมูลข่าวสารของราชการไปยังคณะกรรมการข้อมูลข่าวสารของราชการ

-   ค่าใช้จ่ายสำนักงานตัวแทนในต่างประเทศเพิ่มขึ้น 21 ล้านบาท
    จากการเปิดสำนักงานต่างประเทศในญี่ปุ่นเพื่อขยายฐานลูกค้า

  อย่างไรก็ตาม เมื่อมีการประกาศเปิดเสรีค่านายหน้า บริษัทฯ พิจารณาว่า
  การเปิดสำนักงานตัวแทนในประเทศญี่ปุ่นไม่คุ้มทุน จึงได้ปิดไปเมื่อวันที่ 1 ตุลาคม 2543

-   ค่าใช้จ่ายด้านสารสนเทศและการสื่อสารเพิ่มขึ้นประมาณ 10.5 ล้านบาท
    จากการลงทุนในระบบ Internet และการขยายสาขา ซึ่งบริษัทฯ
    คาดว่าจะส่งผลต่อการเพิ่มรายได้ให้แก่บริษัทฯ ในอนาคต

-   ค่าใช้จ่ายที่ปรึกษาให้แก่บริษัทต่างประเทศเพื่อผลประโยชน์ทางธุรกิจเพิ่มขึ้นประมาณ 17.5
    ล้านบาท

(5) กำไร

  อัตรากำไรขั้นต้นและอัตรากำไรสุทธิของบริษัทฯ ในปี 2543 คิดเป็นร้อยละ 68.36 และ
  -45.15 ตามลำดับ ลดลงจากปี 2542 อย่างมีสาระสำคัญเนื่องจากสาเหตุหลัก ๆ ได้แก่

-   การลดลงของรายได้ธุรกิจหลักทรัพย์สุทธิจำนวน 284.5 ล้านบาท
    อันเป็นผลจากมูลค่าการซื้อขายหลักทรัพย์ที่ลดลง
    ประกอบกับอัตราค่านายหน้าลดลงดังคำอธิบายในข้อ (1) ถึงแม้ว่าบริษัทฯ
    จะมีรายได้ค่าธรรมเนียมและบริการ ดอกเบี้ยเงินให้กู้ยืม กำไรจากการซื้อขายหลักทรัพย์
    และดอกเบี้ยและเงินปันผลของหลักทรัพย์เพิ่มขึ้นก็ตาม

-   บริษัทฯ มีค่าใช้จ่ายในการดำเนินงานเพิ่มขึ้น 68.5 ล้านบาท ซึ่งเกิดจากการขยายสาขาถึง 5
    สาขา การเปิดสำนักงานตัวแทนในต่างประเทศ
    และการพัฒนาระบบซื้อขายหลักทรัพย์ผ่านระบบอินเตอร์เน็ท ดังคำอธิบายในข้อ (4)

อย่างไรก็ตาม แม้ว่าบริษัทฯ จะมีผลขาดทุนสุทธิในปี 2543 ถึง 176.2 ล้านบาท แต่บริษัทฯ
ยังคงมีเงินสดสุทธิจากกิจกรรมดำเนินงาน ดังรายละเอียดในงบกระแสเงินสดสำหรับปีสิ้นสุดวันที่ 31
ธันวาคม 2543

(6) อัตราผลตอบแทนต่อผู้ถือหุ้น

  จากการที่บริษัทฯ มีนโยบายจ่ายเงินปันผล
  โดยพิจารณาจากผลกำไรและความเพียงพอของสภาพคล่อง ในปี 2543 บริษัทฯ
  ได้ประกาศจ่ายเงินปันผลจำนวน 1 บาทต่อหุ้น และเงินปันผลพิเศษจำนวน 2 บาทต่อหุ้น
  จากผลประกอบการปี 2542 ซึ่งมีกำไรถึง 184.26 ล้านบาท
  มีผลให้อัตราจ่ายเงินปันผลสูงถึงร้อยละ 75.32 ของกำไรสุทธิในปี 2542

  3. ผลการดำเนินงานเปรียบเทียบกับประมาณการ

  -ไม่มี-

12.3 ฐานะการเงิน

1. สินทรัพย์

  1.1 ส่วนประกอบของสินทรัพย์

ณ วันที่ 31 ธันวาคม 2543 บริษัทฯ มีสินทรัพย์รวมจำนวน 1,096.3 ล้านบาท ลดลง 614.3
ล้านบาท หรือลดลงร้อยละ 65 จากจำนวนสินทรัพย์รวม ณ วันที่ 31 ธันวาคม 2542 โดยร้อยละ
62 เป็นสินทรัพย์หมุนเวียน ร้อยละ 25 เป็นสินทรัพย์ถาวร ร้อยละ 8 เป็นสินทรัพย์ไม่มีตัวตน
และร้อยละ 5 เป็นสินทรัพย์อื่น

  ส่วนประกอบของสินทรัพย์ที่สำคัญที่มีการเปลี่ยนแปลงได้แก่

สินทรัพย์สภาพคล่อง

  อัตราสินทรัพย์สภาพคล่องต่อสินทรัพย์รวม ณ สิ้นปี 2543 เท่ากับร้อยละ 33.68 เทียบกับร้อยละ
  44.50 ณ สิ้นปี 2542 หรือจำนวนสินทรัพย์สภาพคล่องลดลงจากปี 2542 ร้อยละ 10.82
  เนื่องจากรายการกระแสเงินสดออก ดังคำอธิบายในหัวข้อ 2.1 กระแสเงินสด

  บัญชีซื้อขายหลักทรัพย์ระหว่างบริษัทหลักทรัพย์มีจำนวนลดลง ณ สิ้นปี 2543 เมื่อเทียบกับปี 2542
  เนื่องจากรายการซื้อขายหลักทรัพย์ในช่วงสิ้นปี 2542 มีปริมาณสูงกว่าในช่วงสิ้นปี 2543

สินทรัพย์ไม่มีตัวตน

  ในปี 2543 บริษัทฯ ได้รับอนุญาตให้ประกอบธุรกิจรับประกันการจำหน่าย บริษัทฯ
  จึงได้บันทึกรายการค่าธรรมเนียมใบอนุญาตการจัดจำหน่ายหลักทรัพย์รอตัดบัญชีจำนวน 85.8
  ล้านบาท ในขณะเดียวกันรายการค่าธรรมเนียมสมาชิกตลาดหลักทรัพย์แห่งประเทศไทยรอตัดบัญชี
  ณ สิ้นปี 2543 ได้ลดลงเหลือเพียง 3.3 ล้านบาท จาก 43.3 ล้านบาท ณ สิ้นปี 2542

  1.2 คุณภาพของสินทรัพย์

  ในการแสดงรายการในงบการเงิน บริษัทฯ
  ได้รับรู้เผื่อการลดค่าของสินทรัพย์ไว้อย่างครบถ้วนตามมาตรฐานบัญชีและประกาศของสำนักงานคณะกรรมการกำกับหลักทรัพย์และตลาดหลักทรัพย์
  ซึ่งสามารถสรุปรายการสินทรัพย์สำคัญ ๆ ได้ดังนี้

  ณ 31 ธันวาคม 2543 จำนวนเงินลงทุนของบริษัทฯ มีจำนวน 144.6 ล้านบาท ลดลงจากจากปี
  2542 เป็นจำนวน 113.5 ล้านบาท หรือมีสัดส่วนเป็น 13.2 ของสินทรัพย์รวม
  โดยมีสัดส่วนการลงทุนประมาณร้อยละ 8 ในพันธบัตรรัฐบาล ร้อยละ 68 ลงทุนในหน่วยลงทุน
  ซึ่งสร้างผลตอบแทนให้บริษัทฯ จำนวน 8.3 ล้านบาทในปี 2543 ร้อยละ 17
  เป็นเงินลงทุนในหุ้นจดทะเบียนในตลาดหลักทรัพย์ และร้อยละ 7 เป็นเงินลงทุนทั่วไป

ลูกหนี้ธุรกิจหลักทรัพย์และดอกเบี้ยค้างรับ

บริษัทฯ มียอดหนี้ธุรกิจหลักทรัพย์และดอกเบี้ยค้างรับ ณ 31 ธันวาคม 2543 จำนวน 429.5
ล้านบาท ในจำนวนนี้เป็นลูกหนี้ค้างชำระเกิน 30 วัน จำนวน 266.8 ล้านบาท ซึ่งบริษัทฯ
ได้ตั้งสำรองค่าเผื่อหนี้สงสัยจะสูญครบถ้วนตามมาตรฐานบัญชีแล้ว บริษัทฯ
ได้ดำเนินการติดตามหนี้เหล่านี้อย่างใกล้ชิดมาโดยตลอด
โดยบริษัทฯพยายามยึดหลักการเจรจาประนอมหนี้ควบคู่กันไปกับการดำเนินการทางกฎหมาย ณ 31
ธันวาคม 2543 บริษัทฯ ได้ดำเนินการทางกฎหมายต่อลูกหนี้เหล่านี้ไปแล้วจำนวน 266.2 ล้านบาท
คิดเป็นร้อยละ 99.8 ของลูกหนี้ธุรกิจหลักทรัพย์ที่มีปัญหาทั้งสิ้น โดยจำนวน 175.8 ล้านบาท
อยู่ระหว่างการดำเนินคดี และจำนวน 90.4 ล้านบาท ศาลได้ตัดสินให้บริษัทฯ ชนะ
และอยู่ระหว่างการบังคับคดี

2. สภาพคล่อง

  2.1 กระแสเงินสด

เงินสดและรายการเทียบเท่าเงินสด ณ 31 ธันวาคม 2543 มีจำนวน 233.9 ล้านบาท
ใกล้เคียงกับเงินสดและรายการเทียบเท่าเงินสด ณ 31 ธันวาคม 2542 ซึ่งมีจำนวน 229.8
ล้านบาท โดยสัดส่วนกระแสเงินสดได้มาและใช้ไปในกิจกรรมต่าง ๆ ดังนี้

  -------------------------------------------------- --------------------
                                                     ล้านบาท

  เงินสดสุทธิได้มาจากกิจกรรมดำเนินงาน                      129.7

  เงินสดสุทธิได้มาจากกิจกรรมลงทุน                          10.5

  เงินสดสุทธิใช้ไปในกิจกรรมจัดหาเงิน                        (136.1)

  เงินสด + รายการเทียบเท่าเงินสดเพิ่มขึ้นสุทธิ                 4.1
  -------------------------------------------------- --------------------

ซึ่งรายการเงินสดใช้ไปในกิจกรรมจัดหาเงินนั้น เป็นรายการจ่ายเงินปันผลสำหรับผลประกอบการปี
2542 จำนวน 138.8 ล้านบาท ดังนั้น จะเห็นได้ว่าผลดำเนินงานในปี 2543 ที่ขาดทุนถึง 176.2
ล้านบาท ไม่มีผลอย่างมีนัยสำคัญต่อกระแสเงินสดของบริษัทฯ แต่อย่างใด นอกจากนี้ บริษัทฯ
ยังไม่มีรายจ่ายลงทุนที่ก่อให้เกิดภาระผูกพันซึ่งอาจมีผลต่อฐานะการเงินของบริษัทฯ ในอนาคต

2.  อัตราส่วนสภาพคล่องที่สำคัญ

บริษัทฯ มีความเพียงพอของสภาพคล่องสูง โดยพิจารณาได้จากอัตราส่วนสภาพคล่องที่สำคัญ ๆ ณ 31 ธันวาคม 2543 เปรียบเทียบกับ 31 ธันวาคม 2542 ดังนี้

  ---------------------------------------------- ------------ -----------
                                                 2543         2542

  อัตราส่วนสินทรัพย์สภาพคล่องต่อเงินกู้ (เท่า)              97,562       135

  อัตราส่วนสินทรัพย์สภาพคล่องต่อสินทรัพย์รวม (%)           33.7         44.5

  เงินกองทุนสภาพคล่องสุทธิ (NCR) (%)                  184          153.78
  ---------------------------------------------- ------------ -----------

นอกจากนี้ ปัจจุบันบริษัทฯ ไม่มีหนี้สินใด
นอกจากวงเงินเบิกเกินบัญชีเพื่อประโยชน์ในการบริหารเงินเท่านั้น

3. รายจ่ายลงทุน

  ในปี 2543 บริษัทฯ มีรายจ่ายลงทุนที่สำคัญ ๆ 3 รายการ คือ

1.  รายจ่ายลงทุนในการขยายสาขา

โดยในปี 2543 บริษัทฯ ได้เปิดสาขาไปแล้ว 5 สาขา และได้ลงทุนเพื่อเตรียมเปิดให้บริการในต้นปี
2544 อีก 2 สาขา คิดเป็นเงินลงทุนทั้งสิ้น 47.04 ล้านบาท ทั้งนี้ บริษัทฯ
มีวัตถุประสงค์เพื่อขยายฐานลูกค้าและฐานรายได้
โดยแต่ละสาขาจะต้องสามารถหารายได้เพียงพอสำหรับค่าใช้จ่ายในการดำเนินงาน

2.  รายจ่ายลงทุนในค่าธรรมเนียมใบอนุญาตการจัดจำหน่ายหลักทรัพย์

เพื่อเป็นการขยายขอบเขตการดำเนินธุรกิจ บริษัทฯ
ขออนุญาตเพื่อประกอบธุรกิจหลักทรัพย์ประเภทการจัดจำหน่ายหลักทรัพย์
และได้รับอนุญาตให้ประกอบธุรกิจดังกล่าวได้เมื่อวันที่ 18 เมษายน 2543 ทั้งนี้ บริษัทฯ
มีภาระต้องจ่ายค่าธรรมเนียมใบอนุญาตจำนวน 100 ล้านบาท โดยแบ่งชำระไม่เกิน 5 ปี ในปี
2543 บริษัทฯ ได้ชำระค่าธรรมเนียมไปแล้วจำนวน 20 ล้านบาท

แต่เนื่องจากภาวะเศรษฐกิจที่ตกต่ำในปีที่ผ่านมา ธุรกิจด้านนี้จึงชะลอตัวลงระยะหนึ่ง อย่างไรก็ตาม
จากการสนับสนุนของตลาดหลักทรัพย์แห่งประเทศไทยและตลาดหลักทรัพย์ใหม่
จำนวนบริษัทที่จะเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ใหม่จะเพิ่มขึ้น
บริษัทฯ คาดว่าจะสามารถสร้างรายได้จากธุรกิจด้านจัดจำหน่ายหลักทรัพย์เหล่านี้

3.  รายจ่ายลงทุนในระบบ Internet

เพื่อรองรับความเจริญก้าวหน้าทางเทคโนโลยี
และเพิ่มศักยภาพการให้บริการลูกค้าอันจะส่งผลในการเพิ่มรายได้และขยายฐานลูกค้า บริษัทฯ
จึงได้ตัดสินใจลงทุนพัฒนาระบบ Internet โดยบริษัทฯ
คาดว่าผลจากการลงทุนดังกล่าวจะคุ้มค่าอย่างต่อเนื่องในระยะยาวทั้งในด้านเพิ่มรายได้และลดค่าใช้จ่าย

4.  แหล่งที่มาของเงินทุน

  4.1 ความเหมาะสมของโครงสร้างเงินทุน

จากการที่บริษัทฯ ได้ดำเนินการปรับโครงสร้างเงินทุนอย่างต่อเนื่องนับจากปี 2541 เป็นต้นมา
ทำให้อัตราส่วนหนี้สินต่อส่วนของผู้ถือหุ้นลดลงเรื่อย ๆ จาก 1.19 เท่า ณ 31 ธันวาคม 2541 เป็น
0.44 เท่า ณ 31 ธันวาคม 2542 และเหลือเพียง 0.26 เท่า ณ 31 ธันวาคม 2543

  4.2 ส่วนของผู้ถือหุ้น

  ส่วนของผู้ถือหุ้น ณ 31 ธันวาคม 2543 เป็น 867.6 ล้านบาท ลดลง 320.2 ล้านบาท
  หรือลดลงร้อยละ26.9 จากส่วนของผู้ถือหุ้น ณ 31 ธันวาคม 2542 ทั้งนี้ เนื่องจาก

-   การจ่ายเงินปันผลสำหรับปี 2542 จำนวน 138.8 ล้านบาท

-   ผลขาดทุนสุทธิสำหรับปี 2543 จำนวน 176.2 ล้านบาท

-   ส่วนต่ำกว่าทุนจากการเปลี่ยนแปลงมูลค่าเงินลงทุนจำนวน 4.8 ล้านบาท

  4.3 หนี้สิน

บริษัทฯ ไม่มีหนี้สินที่เป็นเงินกู้ยืมที่มีผลผูกพันต่อบริษัทฯ ในอนาคต